Úradný vestník L 065 , 08/03/2003 S. 0016 - 0017



Nariadenie Komisie (ES) č. 430/2003 zo 7. marca 2003, ktorým sa určujú vývozné náhrady na biely cukor a surový cukor bez ďalšieho spracovania KOMISIA EURÓPSKYCH SPOLOČENSTIEV, so zreteľom na Zmluvu o založení Európskeho spoločenstva, so zreteľom na nariadenie Rady (ES) č. 1260/2001 z 19. júna 2001 o spoločnej organizácii trhu v sektore cukru [1], v znení nariadenia Komisie (ES) č. 680/2002 [2], najmä na druhý pododsek jeho článku 27 ods. 5, keďže: (1) Článok 27 nariadenia (ES) č. 1260/2001 stanovuje, že rozdiel medzi cenovými ponukami a cenami výrobkov uvedených na zozname v článku 1 ods. 1 písm. a) uvedeného nariadenia na svetovom trhu a ceny takých výrobkov v rámci spoločenstva môžu byť hradené z vývozných náhrad. (2) Nariadenie (ES) č. 1260/2001 stanovuje, že v prípade určenia náhrad na biely cukor a surový cukor, nedenaturovaný a vyvezený bez ďalšieho spracovania, sa musí vziať do úvahy situácia na trhu spoločenstva a svetových trhoch s cukrom, najmä faktory cien a nákladov stanovené v článku 28 daného nariadenia. V tom istom článku sa stanovuje, že by sa do úvahy malo brať hospodárske hľadisko navrhovaných vývozov. (3) Náhrada na surový cukor musí byť určená s ohľadom na kvalitatívny štandard. Ten je definovaný v bode II prílohy I k nariadeniu (ES) č. 1260/2001. Naviac by výška tejto náhrady mala byť stanovená v súlade s článkom 28 ods. 4 nariadenia (ES) č. 1260/2001. Kandizovaný cukor je definovaný v nariadení Komisie (ES) č. 2135/95 zo 7. septembra 1995, ktorým sa stanovujú vykonávacie pravidlá na poskytovanie vývozných náhrad v sektore cukru [3]. Takto vypočítaná náhrada pre cukor obsahujúci chuťovú prísadu alebo farbivo sa musí uplatňovať na jeho obsah sacharózy a podľa toho má byť určená na 1 % uvedeného obsahu. (4) V určitých prípadoch môže byť výška náhrady určená inými právnymi prostriedkami. (5) Náhrada musí byť určená každý druhý týždeň. Môže byť zmenená v období krízy. (6) Prvý pododsek článku 27 ods. 5 nariadenia (ES) č. 1260/2001 ustanovuje, že náhrady na výrobky uvedené v článku 1 daného nariadenia sa môžu meniť, ak si to vyžaduje situácia na svetovom trhu alebo špecifické požiadavky daných trhov v mieste určenia. (7) Významný a rýchly nárast preferenčných dovozov cukru zo západobalkánskych krajín od začiatku roku 2001 a vývozov cukru do tých krajín zo spoločenstva sa zdá byť neprirodzený. (8) V záujme predísť akémukoľvek zneužívaniu spojenému s opätovným dovozom výrobkov sektora cukru do spoločenstva, výrobkov, ktorým boli priznané vývozné náhrady, náhrady pre výrobky, na ktoré sa vzťahuje toto nariadenie, by nemali byť určené pre všetky západobalkánske krajiny. (9) Z tohto hľadiska a zo súčasnej situácie na trhu s cukrom, najmä pokiaľ ide o cenové ponuky a ceny cukru v rámci spoločenstva a na svetovom trhu, by sa mali určiť náhrady v príslušnej výške. (10) Riadiaci výbor pre cukor nepredložil svoje stanovisko v časovej lehote stanovenej jeho predsedom, PRIJALA TOTO NARIADENIE: Článok 1 Náhrady, ktoré sú zaručené na vývozy nedenaturovaných výrobkov bez ďalšieho spracovania uvedených v článku 1 ods. 1 písm. a) nariadenia (ES) č. 1260/2001, sa týmto určujú v súlade s prílohou k tomuto nariadeniu. Článok 2 Toto nariadenie nadobúda účinnosť dňom jeho uverejnenia v Úradnom vestníku Európskych spoločenstiev. Toto nariadenie je záväzné vo svojej celistvosti a je priamo uplatniteľné vo všetkých členských štátoch. V Bruseli 7. marca 2003 Za Komisiu Franz Fischler člen Komisie [1] Ú. v. ES L 178, 30.6.2001, s. 1. [2] Ú. v. ES L 104, 20.4.2002, s. 26. [3] Ú. v. ES L 214, 8.9.1995, s. 16. -------------------------------------------------- PRÍLOHA NÁHRADY NA BIELY CUKOR A SUROVÝ CUKOR VYVEZENÝ BEZ ĎALŠIEHO SPRACOVANIA NB: Kódy výrobku a kódy miesta určenia série "A" sú stanovené v nariadení Komisie (EHS) č. 3846/87 (Ú. v. ES L 366, 24.12.1987, s. 1). Číselné kódy miesta určenia (krajín) sú stanovené v nariadení Komisie (ES) č. 2020/2001 (Ú. v. ES L 273, 16.10.2001, s. 6). Ostatné miesta určenia sú: S00 : všetky krajiny (tretie krajiny, iné územia, miesta a krajiny, ktoré sa spoločenstvom chápu ako vývozné) okrem Albánska, Chorvátska, Bosny a Hercegoviny, Srbska a Čiernej hory (vrátane Kosova, tak ako je to definované v rezolúcii Bezpečnostnej rady OSN 1244 z 10. júna 1999) a bývalej Juhoslovanskej republiky Macedónsko, okrem cukru zakomponovaného vo výrobkoch uvedených v článku 1 ods. 2 písm. b) nariadenia Rady (ES) č. 2201/96 (Ú. v. ES L 297, 21.11.1996, s. 29). Kód výrobku | Miesto určenia | Meracia jednotka | Výška náhrady | 170111909100 | S00 | EUR/100 kg | 40,251 | 170111909910 | S00 | EUR/100 kg | 40,25 | 170112909100 | S00 | EUR/100 kg | 40,25 | 170112909910 | S00 | EUR/100 kg | 40,25 | 170191009000 | S00 | EUR/1 % sacharózy x 100 kg netto váhy výrobku | 0,4375 | 170199109100 | S00 | EUR/100 kg | 43,75 | 170199109910 | S00 | EUR/100 kg | 43,75 | 170199109950 | S00 | EUR/100 kg | 43,75 | 170199909100 | S00 | EUR/1 % sacharózy x 100 kg netto váhy výrobku | 0,4375 | --------------------------------------------------